Pagbasa at Pagsusuri: Pagsasanay sa Tekstong Deskriptibo  
PAKSA: “Kaibigan kong nasa Internet”  
  
 Ako ay mayroong matalik na kaibigan, siya ay si Chrysler Reyes. Siya ay nakatira sa Luzon, Quezon Province. Nakaakbay kami sa balikat ng isa’t isa kahit na kami ay magkalayo. Sa kanya ko nasasabi ang lahat ng mga gusto kong sabihin, mga bagay na gusto kong ibahagi, at ang pagdamay sa problema ng isa’t isa. Siya ay malayo sa pisikal ngunit dama namin ang presensya ng bawat isa. Siya ay isang matalik na kaibigan na kailangan ng lahat.  
  
 Ang aking kaibigan na si Chrysler ay nakilala ko sa internet dahil sa paglalaro ng online games. Siya ay mabait at madaling lapitan kaya nakabuo kami ng pagkakaibigan. Simula noong kami ay nagkakasundo sa paglalaro ay nagsimula na rin kaming magkwento tungkol sa buhay ng isa’t isa. Si Chysler ay labing-pitong taong gulang na, masmatanda siya sa akin ng kaunti kaya siya ay mas may malawak na kaalaman at karanasan. Simula sa elementarya hanggang ngayon sa Senior Highschool ay siya ay nakakakuha ng matataas na marka kaya siya ay palaging nasa listahan ng honor students. Siya ang bunso sa kanilang pamilya kaya siya ay nakakatanggap ng labis na pagmamahal at suporta sa kaniyang mga magulang at kapatid. Ngunit sa kabila ng kaniyang mga pag-aaral nang maigi sa akademya, ay mayroon siyang pinapasan na presyon dahil ayaw niyang mabigo ang kaniyang mga magulang. Gusto niyang maging nurse o maging guro dahil doon siya mas may kakayahan. Ang tanging gusto hangad lamang ni Chrysler ay matupad ang kaniyang mga pangarap upang mabigyan ng magandang buhay ang kaniyang pamilya.  
  
 Si Chrysler ay isang simbolo ng pagsisikap, sapagkat sa aking pagkakakilala sa kanya, siya ang isang tao na gustong maabot kung ano ang ninanais para sa ikabubuti. Hindi niya hahangarin ang magkaroon ng sariling pamilya kung may hindi pa siya nakakamit sa kaniyang buhay. Siya ang modelo sa kasabihang, “kailangan muna nating gampanan ang papel natin sa mundo bago natin itaas ang ating mga sarili.”