Pagbabasa at Pagsusuri: Pagsasanay sa Tekstong Impormatibo  
PAKSA: “Pagreresiklo”  
  
 Sa ating araw-araw na pamumuhay rito mundo, isa sa ating mga gawain ay ang paggawa o pagtapon ng basura. Nagagawa natin ang pagtapon ng basura dahil tayo ay bumibili ng mga produkto para matugunan ang ating mga pangangailangan at kagustuhan, tulad na lamang ng mga plastik bag na nakabalot sa mga bilihin, plastik na pambalot sa kendi o chichirya, at plastik na bote sa mga inumin (softdrinks, tubig, o juice). At dahil sa ating pagtapon ng mga hindi-nabubulok na mga bagay, tayo ay gumagawa ng ikasisira sa ating kalikasan. Nagreresulta ito ng pagbaha, pagtaas ng temperatura sa mundo, at sanhi ng polusyon. Ano nga ba ang kailangan natin gawin sa mga plastik na ating ginagamit sa pang-araw-araw? Maaari pa ba itong mabigyan ng silbi?  
  
 Ang pagreresiklo ay isa sa mga pinaka-epektibong solusyon para sa ating mga basura. Sapagkat nagagawan nito ng panibagong silbi ang isang bagay na nawalan na ng silbi. Isang halimbawa rito ay ang mga plastik na bote: maaari natin itong gawing palayok upang mataniman ng mga buto, bulaklak o gulay, maaari rin itong ipunin para sa paggawa ng parol tuwing kapaskuhan, at maaari rin itong gawing lagayan ng tubig sa bahay. Isa pang halimbawa ay ang mga gamit na papel, marami sa atin ay tinatapon na lang ito nang basta-basta o hindi kaya ay sinusunog; at ito ay masama sa ating kalikasan: maaari nating gawin itong panibagong papel sa pamamagitan ng prosesong pagpipino rito, babasain, ilagay sa malapad na bagay, at papatuyuin sa araw, maaari rin itong gawing damit sa malikhain na paraan. Isa pang halimbawa ay ang mga plastik na kutsara, tinidor, plato at baso, nagagamit lamang ang mga ito sa tuwing may handaan at pagkatapos ay tinatapon kaagad ngunit maaari pa natin itong gawing disenyo sa ating mga proyekto sa trabaho o sa paaralan, o hindi kaya ay gawing laruan na maaaring makapagpaaliw sa mga bata, at maaari rin natin itong gawing plorera sa bulaklak.  
  
 Maraming magandang maidudulot ang ating pagiging malikhain, lalo na kung ito ay nakatutulong sa ating kalikasan. Sapagkat ang pagprotekta sa ating kalikasan ay ang pagprotekta na rin sa ating mga sarili at sa kapwa. Ang pagbibigay ng buhay sa isang bagay ay mayroong napakalaking mabuting epekto sa mundo dahil nababawasan nito ang paggawa ng mga panibagong mga basura lalo na ang plastik. Ang tanging solusyon sa pangkalahatang problema ay ang pangkalahatang partisipasyon at pagtutulungan.